
Sammendrag: Formålet med studien var å undersøke i hvilken grad verbal tilbakemelding 
(positiv og negativ) påvirket deltakernes kollektive mestringstro, samt i hvilken grad en økning 
i mestringsforventning ville påvirke tilbøyeligheten til sosial loffing i en idrettslig gruppekon- 
tekst hvor individuell innsats ikke blir opplevd som identifiserbar. 66 idrettsstudenter gjen- 
nomførte et intervall med ett minutts maksimal innsats på sykkelergometer under individuelle 
betingelser. Randomisert i lag der halvparten mottok positiv tilbakemelding og resten negativ 
tilbakemelding, gjennomførte de tre forsøk under kollektive betingelser. Deltakernes tro på 
lagets seiersmulighet ble rapportert i forkant av andre og tredje forsøk. Resultatene viste at til- 
bakemelding påvirket deltakernes kollektive mestringsforventning, men det ble ikke registrert 
noen signifikant forskjell i prestasjon mellom gruppene. 

Abstract: The aim of the study was to examine the extent in which verbal feedback (positive 
and negative) affected the collective efficacy, and to what extent an increase in collective effi- 
cacy would affect the propensity to social loafing in a sport group context where individual 
effort is not perceived as identifiable. 66 sports students conducted an interval of one-minute 
maximum effort on the bike ergometer under individual conditions. Participants were then 
randomized into teams in which half of them received positive feedback, while the others 
received negative feedback, before they then carried out three trials under collective condi- 
tions. The participants’ belief in the team’s victory chance was reported ahead of the second 
and third attempt. The results show that feedback affected the collective efficacy, but there was 
a non-significant difference in performance between the groups. 

Introduksjon 


Studier har vist at teamarbeid kan bidra til okt innsats og bedre presta- 
sjon, det kan gi mindre fraveer og mer trivsel (Cohen, Ledford, & Spreit- 
zer, 1996; Prapavessis & Carron, 1997; Wellins, Byham, & Dixon, 1994). 
Samtidig viser forskning ogsa at det a jobbe i en gruppe ikke alltid er like 
motiverende og bidrar til god innsats. Allerede for over hundre år siden 
undersøkte Maximilien Ringelmann (1913) forholdet mellom individuell 
prestasjon og gruppeprestasjon, og resultatene fra hans studier viste en 
reduksjon i innsats/prestasjon ved økt gruppestørrelse. En nedgang i mot- 
ivasjon og innsats ved gruppearbeid blir ofte omtalt som sosial loffing, og 
defineres av Karau og Williams (1993, s. 681) som «the reduction in moti- 
vation and effort when individuals work collectively compared with when 
they work individually or coactively». Forskning på sosial loffing viser at 
det er et robust fenomen som forekommer blant både menn og kvinner, 
i ulike kontekster og i tilknytning til ulike arbeidsoppgaver (Karau & 
Williams, 1993). Innenfor idrett har forskning vist at det forekommer både 
innfor koaktive idretter (f.eks. løping (stafett), cheerleading, svømming 
(stafett), roing, sykling; Anshel, 1995; Hardy & Latané, 1988; Huddleston, 
Doody, & Ruder, 1985; Høigaard, 2010; Høigaard, Boen, De Cuyper, & 
Peters, 2013; Williams, Nida, Baca, & Latané, 1989) og interaktive idretter 
(f.eks. håndball, fotball, ishockey; Høigaard, 2010; Høigaard et al., 2010; 
Høigaard & Ommundsen, 2007). 

Det er flere faktorer som kan bidra til sosial loffing, som blant annet 
manglende identifisering og evaluering av individuelle bidrag (Hardy & 
Latané, 1988; Høigaard & Ommundsen, 2007), gruppestørrelse (Ingham, 
Levinger, Graves, & Peckham, 1974; Weinberg & Gould, 2011), oppgavens 
verdi eller betydning for gruppemedlemmene (Karau & Williams, 1993; 
Hardy & Latané, 1988; Harkins & Petty, 1982), forventing til andres innsats 
(Høigaard & Ommundsen, 2007; Karau & Williams, 1993) og verdsetting 
av gruppen (Høigaard et al., 2013; Høigaard, Tofteland, & Ommundsen, 
2006; Karau & Hart, 1998; Karau & Williams, 1995). 

En faktor som både teoretisk og empirisk er relatert til sosial loffing, 
er kollektiv mestringstro (Bandura, 1997; Feltz, Short, & Sullivan, 2008; 
Lichacz & Partington, 1996). Dette defineres av Bandura (1997, s. 477) som 

«a group’s shared belief in its conjoint capabilities to organize and execute the 
courses of action required to produce given levels of attainment». En rekke 
studier har dokumentert at det er en positiv sammenheng mellom kollektiv 
mestringstro og prestasjon (Feltz & Lirgg, 1998; Gully, Incalcaterra, Joshi, 
& Beaubien, 2002; Watson, Chemers, & Preiser, 2001). I idrett har en ogsa 
funnet tilsvarende positive relasjon i blant annet ishockey (Feltz & Lirgg, 
1998; Myers, Payment, & Feltz, 2004), amerikansk fotball (Myers, Feltz, & 
Short, 2004) og basketball (Watson et al., 2001). Samtidig viser disse studi- 
ene at sammenhengen er sirkulær, det vil si at teamprestasjon predikerer 
kollektiv mestringstro, som igjen predikerer teamprestasjon. 

I eksperimentelle studier hvor deltakerne utforer fysisk krevende opp- 
gaver, er det ogsa dokumentert at kollektiv mestringstro pavirker presta- 
sjonen. For eksempel viser studiene til Hodges og Carron (1992) og Bray 
(2004), hvor oppgaven var 4 holde en medisinball pa strak arm sa lenge 
som mulig, at deltakerne som var i grupper med høy kollektiv mest- 
ringstro, viste storre utholdenhet (holdt medisinballen oppe lenger) enn de 
som var i grupper med lav mestringstro. I studien til Greenlees, Graydon 
og Mayard (1999) gjennomforte deltakerne tre sykkelforsok i grupper. 
For andre forsok fikk gruppene falsk tilbakemelding pa forutgaende pre- 
stasjon for å påvirke deres kollektive mestringstro (høy kollektiv mest- 
ringstro: «Dere ligger svært nær den beste prestasjonen» — og lav kollektiv 
mestringstro: «Dere er blant de dårligste, og avstanden til teten er relativt 
stor»). Forut for siste sykkelforsøk fikk deltakerne en ny (falsk) tilbake- 
melding på at plasseringen ikke hadde endret seg. Resultatene viste at til- 
bakemeldingen påvirket mestringstroen signifikant, og at prestasjonen i 
gruppene med høy kollektiv mestringstro var signifikant bedre. Samtidig 
var det ikke signifikante prestasjonsforbedringer mellom de ulike forsø- 
kene i gruppen med høy kollektiv mestringstro, mens det i gruppen med 
lav kollektiv mestringstro var en signifikant prestasjonsreduksjon mellom 
forsøk 1 og 3. Selv om denne studien gir viktig informasjon om effekten av 
kollektiv mestringstro på prestasjon, kan en ikke avgjøre hvorvidt kollek- 
tiv mestringstro har effekt på innslaget av sosial loffing. Dette fordi stu- 
dien ikke inkluderte noen individuell maksimal prestasjon som baseline 
(utgangspunkt). Basert på prestasjonsreduksjonen mellom forsøk 1 og 3 
blant gruppen med lav kollektiv mestringstro kan man imidlertid foreslå 

at det har funnet sted sosial loffing. En studie som eksplisitt og eksperi- 
mentelt har undersøkt effekten av kollektiv mestringstro på innslaget av 
sosial loffing, er Lichacz og Partington (1996). I deres studie var oppgaven 
tautrekking, og graden av kollektiv mestringstro ble manipulert gjennom 
falsk feedback. Halvparten av lagene fikk høre at de lå under en «gitt pre- 
stasjonsstandard», og de andre fikk høre at de lå over denne standarden. 
Den falske feedbacken påvirket kollektiv mestringstro i tråd med antakel- 
sene, og resultatene fra studien viste at grupper med høy kollektiv mest- 
ringstro hadde mindre innslag av sosial loffing enn gruppene med lavere 
grad av kollektiv mestringstro. Selv om det finnes eksperimentelle studier 
med relativt fysisk krevende oppgaver (holde en vekt/medisinball på strak 
arm samt tautrekking) som har undersøkt forholdet mellom kollektiv 
mestringstro og sosial loffing, har forskningen til nå i svært liten grad vært 
idrettsrelatert. Idrettsspesifikke oppgaver vil i større grad kunne oppleves 
som meningsfulle og motiverende for idrettsaktive deltakere, og det vil 
også kunne bidra en mer nyansert forståelse og anvendelse av fenomenene 
innenfor en idrettskontekst. Denne studien bygger derfor på arbeidene til 
Bray (2004), Greenlees et al. (1999) og Lichacz og Partington (1996), hvor 
det fokuseres på en idrettsrelevant oppgave (dvs. sykling). 

På bakgrunn av det overnevnte er formålet med denne studien å 
undersøke i hvilken grad ulike typer falsk feedback (positiv feedback: 
informasjon om at de er blant de beste lagene i konkurransen, vs. negativ 
feedback: informasjon om at de er blant de dårligste lagene i konkur- 
ransen) påvirker lagenes kollektive mestringstro under en sykkelkonkur- 
ranse. Videre ønsker vi å undersøke i hvilken grad en eventuell endring 
i kollektiv mestringstro påvirker deltakernes innsats (dvs. sosial loffing). 
Følgende hypoteser for studien er utarbeidet: 


1. Deltakerne vil redusere egen innsats (dvs. sosialt loffe) i en gruppe- 
kontekst hvor eget bidrag ikke blir identifisert, sammenlignet med 
innsatsen i en individuell identifisert konkurransekontekst. 

2. Falsk positiv feedback (dvs. lagets prestasjon er blant de beste) vil 
bidra til økt kollektiv mestringstro, mens falsk negativ feedback 
(dvs. lagets prestasjon er blant de dårligste) vil bidra til redusert 
kollektiv mestringstro. 

3. Feedback (eksperimentell betingelse) vil indirekte pavirke inn- 
satsen i en gruppekontekst hvor eget bidrag ikke blir identifisert, 
mediert av endring i grad av mestringstro. 


Metode 
Utvalg 


Et bekvemmelighetsutvalg bestående av 66 idrettsstudenter (44 menn, 22 
kvinner, gjennomsnittsalder = 21.2 år, sd = 0.4) deltok i studien. Delta- 
kerne trente i gjennomsnitt 5,3 økter per uke (sd = 2.8), og hver økt hadde 
en gjennomsnittlig varighet på 80 minutter (sd = 20). Åtte deltakere gjen- 
nomførte ikke hele eksperimentet som følge av sykdom, fravær og/eller 
skade (ikke relatert til eksperimentet). Disse ble ikke inkludert i de sta- 
tistiske analysene (listwise deletion). Deltakelse i eksperimentet var fri- 
villig, og alle deltakerne fylte ut en samtykkeerklæring før oppstart. Etter 
endt eksperiment ble alle informert om studiens hensikt og gitt mulighet 
for å trekke sitt bidrag. Ingen trakk seg fra studien. Studien er godkjent 
av Etisk komité ved Universitetet i Agder. 


Prosedyre 


Deltakerne gjennomførte en ett minutts sykkeltest fire ganger under 
ulike eksperimentelle betingelser (ITT - individuelt forsøk, TTi — lagfor- 
søk 1, TT2 - lagforsøk 2, TT3 - lagforsok 3). Første forsøk ble gjennomført 
i grupper på fire, hvor individuell innsats ble identifisert og offentliggjort 
til hver enkelt (se Familisering). I lagforsøkene ble deltakerne informert 
om at kun lagprestasjon ble registrert (individuell prestasjon ble likevel 
registrert). Forut for lagforsøkene ble deltakerne randomisert inn i lag 
(tre-seks deltakere per lag) og i to feedback-kategorier (positiv eller nega- 
tiv). For de lagene som fikk positiv feedback, ble følgende beskjed gitt i 
forkant av andre lagforsøk: «Dere ligger nå blant de to beste lagene», og i 
forkant av siste lagforsøk: «Dere ligger fortsatt blant de to beste lagene, og 
avstanden til de andre er uforandret». For de lagene som fikk negativ feed- 
back, ble følgende beskjed gitt før andre lagforsøk: «Dere ligger nå blant 

de to dårligste lagene», og i forkant av siste lagforsøk: «Dere ligger fortsatt 
blant de to dårligste lagene, og avstanden til de andre er uforandret». 

Deltakerne gjennomførte en ti minutters selvstyrt oppvarming før hver 
sykkeltest, og det var 45 minutters restitusjonstid mellom hvert lagforsøk, 
inkludert ny oppvarming. Forsøkspersonene ble bedt om å holde en selv- 
regulert maksimal innsats i hver test, og ble informert om at gjennom- 
snittlig wattproduksjon i hver test ville bli registrert. Testene ble startet 
med pedalene i horisontal posisjon. Testleder begynte en nedtelling fra 
tre før startsignal ble gitt. Verbal tilbakemelding om gjenværende tid ble 
gitt hvert 15. sekund. 


Familisering 

I forkant av studien ble det gjennomført en familiseringsdag, hvor delta- 
kerne først fikk informasjon om hvordan forsøkene skulle gjennomføres. 
I tillegg ble det gitt en dekkhistorie omkring studien for ikke å avsløre 
hva som var intensjonen med den. Dekkhistorien gav inntrykk av at stu- 
dien skulle avdekke fysiologiske forskjeller ved maksimalt arbeid. Det ble 
presisert at resultatene skulle brukes i undervisning samt forskningsar- 
beid. Videre valgte deltakerne en sykkel ut fra kroppshøyde og justerte 
setehøyden etter egne preferanser, for deretter å prøve å sykle og finne et 
gir som gav riktig/passende motstand. Deltakernes individuelle innstil- 
linger av sykler og valg av gir ble registrert for videre bruk i de påfølgende 
forsøkene. Familiseringsdagen ble avsluttet med en individuell ti minut- 
ters oppvarming og en individuell ett minutts test (ITT), hvor deltakerne 
ble informert om at den enkeltes prestasjon ville bli registrert og offent- 
liggjort etter prosjektslutt. 


Sykkeltest 

Alle forsøkene ble gjennomført på CompuTrainer Lab-ruller (Racer Mate, 
Seattle, WA, USA) med Nakamura 3.0 sykkelmodeller. Ergometerrullene 
var datastyrt gjennom programvaren RaceMate One, som styrte mot- 
standen i rullene gjennom elektronisk brems. Det er vist at CompuTrainer 
Lab-rullene har en konstant belastning over et bredt belastningsspekter 
med en nøyaktighet på + 2.5% med en repeterbarhet innenfor 1% (Racer 

Mate, Seattle, WA, USA). I forkant av hvert forsok ble rullemotstanden 
kalibrert ved en roll down resistance-prosedyre, hvor hjulmotstanden 
ble kalibrert til mellom 3.50 og 4.00 pund. Kalibreringsverdien ble lagret 
for den enkelte sykkel og brukt til å beregne gjennomsnittswatt gjennom 
maksimaltesten. 

Gjennomsnittswatt ble benyttet som mål på innsats; det vil si at høy- 
ere watt produsert indikerer bedre innsats. Forsøkene ble gjennomført 
ved en romtemperatur på mellom 20° og 22° C. En reliabilitetsstudie 
(Haugen, Salvesen, & Høigaard, 2018) har vist at protokollen innehar en 
tilfredsstillende test-retest-reliabilitet og god evne til å produsere nøyak- 
tige og stabile målinger over tid. 


Målinger 

Mestingstro 

Før første lagforsøk (TT1) og etter at feedback ble gitt i forsøk 2 (TT2) og 
3 (TT3), vurderte hver deltaker hvor stor tro (sannsynlighet) de hadde på 
at laget kunne vinne (bli best) i neste forsøk. Spørsmålet ble besvart på 
en skala fra 0% (ingen tro på å være best / vinne) til 100% (sikker på å være 
best / vinne). 


Sosial loffing 

I denne studien ble sosial loffing definert som en signifikant reduksjon 
i gjennomsnittswatt oppnådd på lagtest sammenlignet med individuell 
test. Denne operasjonaliseringen har blitt brukt i flere tidligere idrettspsy- 
kologiske eksperimenter (f.eks. Haugen, Reinboth, Hetlelid, Peters, & 
Høigaard, 2016; Høigaard, Tofteland, & Ommundsen, 2006; Nilsen, 
Haugen, Reinboth, Peters, & Høigaard, 2014). 


Innstilling til deltakelse 

Etter at alle forsøkene var gjennomført, skulle deltakerne ta stilling til hen- 
holdsvis 1: «Hvor seriøs har din deltakelse i prosjektet vært?» på en skala fra 
1 (Svært useriøs) til 5 (Svært seriøs), og 2: «Hvor mye innsats har du lagt ned 
sykkelforsøkene?» på en skala fra 1 (Svært lite innsats) til 5 (Svært stor innsats). 


245 


KAPITTEL 12 


Statistiske analyser 


De statistiske analysene ble utført i SPSS versjon 24.0 (SPSS, Chicago, 
IL, USA). Kontinuerlige data ble på bakgrunn av histogram, Q-Q-plot, 
kurtosis- og skewnessverdier samt differanse mellom gjennomsnitt og 
median ansett som tilfredsstillende normalfordelt, og derfor presentert 
i tekst- og figurform ved gjennomsnitt (m) og standardavvik (sd) og 
analysert ved hjelp av parametriske analyser. Endring i wattproduksjon 
over fire forsøk ble analysert ved hjelp av repeated measures ANOVA. 
To-faktor ANOVA med gruppe (positiv feedback vs. negativ feedback) 
som eksperimentell betingelse og forsøk (repeterte sykkeltester) som 
repetert måling ble brukt for å undersøke gruppeforskjeller i innsats. 
Partial eta squared blir oppgitt for ANOVA-tester som mål på effektstør- 
relse. Tradisjonelt vil verdier fortolkes som ~.01 = liten, ~.06 = middels, 
og ~.14 = stor (Cohen, 1988). For å teste hypotese 3, potensiell indirekte 
effekt (mediasjonsmodellen), ble Preacher og Hayes’ (og kolleger; Pre- 
acher & Hayes, 2004, 2008; Preacher, Rucker, & Hayes, 2007) makro 
INDIRECT for IBM SPSS brukt. I tillegg til «normale» regresjonsprose- 
dyrer gir makroen bootstrap-genererte punktestimater, standardavvik 
for estimatene og bias-korrigerte konfidensintervaller av den indirekte 
effekten. Et konfidensintervall som ikke inneholder null, vil indikere 
statistisk signifikant indirekte effekt. Alpha-verdien ble satt til .o5 for 
alle analyser. 


Resultater 


Innstillingen til deltakelse i studien ble rapportert som relativt seriøs: På 
spørsmål 1, «Hvor seriøst har din deltakelse i prosjektet vært?», svarte 
over 80% av deltakerne «seriøst» (4) eller «svært seriøst» (5). Ingen av 
deltakerne svarte «svært useriøst» (1). På selvrapportert innsats under de 
ulike testene svarte 96% av deltakerne «stor innsats» (4) eller «svært stor 
innsats» (5). De resterende 4% svarte «verken stor eller liten innsats» (3). 
For utvalget som helhet identifiserte en repeated measures ANOVA at det 
forekom sosial loffing; en signifikant reduksjon i innsats (F(3,55) = 10.68, 
p < 01, partial eta? = 37) fra individuell test (ITT; m(sd) = 445.9(92.88)) til 

gruppetestene (TT1; 424.9(87.26), TT2; (415.6(90.92) og TT3; 417.9(100.61)). 
Det var i tillegg en signifikant reduksjon fra TT1 til TT2. Det var ingen 
reduksjon i innsats fra TT» til TT}. 

For å undersøke eventuell endring i mestringstro på bakgrunn av posi- 
tiv og negativ feedback ble en 2 (gruppe: positiv tilbakemelding vs. negativ 
tilbakemelding) x 3 (repeterte sykkelforsøk) faktor ANOVA gjennomført. 
Resultatet viste en signifikant interaksjonseffekt mellom tilbakemelding 
og repeterte målinger på individenes tro på gruppens seiersmuligheter 
(F, 
takerne som mottok positiv feedback en økning i mestringstro (1. forsøk: 


ap = 776g» P < 001, partial eta? = .22). Som illustrert i figur 1 hadde del- 


62.8%, 2. forsøk: 66.2%, 3. forsøk: 70.3%), mens deltakerne som mottok 
negativ feedback reduserte sin mestringstro (1. forsøk: 59.3%, 2. forsøk: 
48.7%, 3. forsøk: 39.0%). 


:9- Negativ Feedback 
-m- Positiv Feedback 


100 


80 


60 


40 


Mestringstro (%) 


20 


TT 1 TT 2 TT3 


Figur 1. Score på mestringstro i forkant av teamtester, på bakgrunn av feedback. 


Note. *Signifikant forskjell mellom gruppene (p < .01) på TT 2 og TT 3. Signifikant 
interaksjonseffekt (F(df) = 7.76, p < .001, partial eta? = .22). 4 Lik bokstav indikerer 
signifikant (p < .01) forskjell mellom tester. 


En 2 (gruppe: positiv tilbakemelding vs. negativ tilbakemelding) x 4 
(repeterte sykkelforsøk) faktor ANOVA ble utført for gjennomsnitts- 
watt ved forsøkene på ett minutt. Det ble ikke funnet noen signifikant 
interaksjonseffekt mellom tilbakemelding og forsøk på deltakernes gjen- 
nomsnittswatt (F, ap = 038, P = 38). Videre var det ingen signifikante 
forskjeller mellom gruppene pa noe tidspunkt (se figur 2). 

-@- Negativ Feedback 
-m- Positiv Feedback 


600 


200 


Figur 2. Prestasjon (i watt) for individuell test og lagtester på bakgrunn av feedback. 


Note. **Lik bokstav indikerer signifikant forskjell fra test til test (innad i grupper). Ingen 
signifikant forskjell mellom gruppene på noe tidspunkt, og ingen interaksjonseffekt 


(F(df) = 0.38,,, P = 38). 


Som vist i figur 3 var det ingen effekt av feedback pa endring i innsats 
pa bakgrunn av endring i mestringstro. Det var ingen signifikant total 
effekt av feedback pa innsats (verken ved TT2 eller TT3) og heller ingen 
signifikant effekt av mestringstro pa innsats. Hypotese 3 (dvs. feedback 
(eksperimentell betingelse) vil indirekte pavirke innsats i en gruppekon- 
tekst hvor eget bidrag ikke blir identifisert, mediert av endring i grad av 
mestringstro) ble med andre ord ikke bekreftet i analysene. 


Diskusjon 


Formålet med studien var tredelt. For det første ønsket vi å undersøke 
om manglende identifisering av individuell innsats i et team bidro til økt 
sosial loffing. For det andre ville vi undersøke om kollektiv mestringstro 
ble påvirket av ulike typer feedback (positiv og negativ), og for det tredje 
i hvilken grad feedback indirekte påvirket deltakernes innsats (sosial lof- 
fing) gjennom kollektiv mestringstro i en lagkonkurranse på sykkel. 
Resultatene viste at deltakerne reduserte sin innsats da individuelt 
bidrag ikke ble identifisert, sammenlignet med identifisert individu- 
ell innsats (dvs. sosial loffing). Dette resultatet bekrefter hypotese 1, og 
resultatet er også i tråd med tidligere forskning (Høigaard, 2008; 2010; 

Indirekte effekt 
P.E. = 1.44" 
a (BC 95% CI: [-12.67 , 11.44]) 


Feedback på 
Ve AMestringstro TT2 


Total effekt (-4.26"*) 
Direkte effekt (-5.07"*) 


(0.09%) AWatt TT2 


Total effekt (8.00"°) 
b Direkte effekt (13.88"*) 


Feedback 


AMestringstro TT3 


Indirekte effekt 
P.E. = -5.89" 
(BC 95% CI: [-39.53 , 17.50]) 


AWatt TT3 


(29.98) 


Figur 3. Testing av indirekte effekt av feedback på endring i innsats (watt) gjennom endring i 
mestringstro, for henholdsvis TT2 (a) og TT3 (b). 


Note. Feedback = dikotom gruppering, på bakgrunn av feedback (0 = negativ, 1 = positiv); 

TT2 = lagforsøk 2; TT3 = lagforsøk 3; AMestringstro TT2 = endring i mestringstro fra lagforsøk 1 
til lagforsøk 2 (TT2-TT1); AMestringstro TT3 = endring i mestringstro fra lagforsøk 1 til lagforsøk 
3 (TT3-TT1); AWatt TT2 = endring i wattproduksjon fra individuelt forsøk til lagforsøk 

2 (TT2 - ITT); AWatt TT3 = endring i wattproduksjon fra individuelt forsøk til lagforsøk 

3 (TT3-ITT). Heltrukne linjer indikerer signifikante regresjonskoeffisienter; ns = ikke 

signifikant; ** = statistisk signifikant (p < .01). 


Karau & Williams, 1993; 1995; Williams et al., 1989). Dette innebærer at 
eksperimentet lyktes i å skape en betingelse hvor sosial loffing oppstod. 

Resultatene viste videre at positiv feedback (informasjon om at laget 
er blant de beste i konkurransen) bidro til økt kollektiv mestringstro, 
og at negativ feedback (informasjon om at laget er blant de dårligste i 
konkurransen) bidro til redusert kollektiv mestringstro, noe som støtter 
hypotese 2. Samtidig viste resultatene ingen dokumentasjon på forskjell 
i graden av sosial loffing på bakgrunn av feedback (figur 2). Mediasjons- 
analysen (figur 3) viste heller ingen indirekte effekt (gjennom mest- 
ringstro) av feedback på innsats. Disse funnene innebærer at hypotese 3 i 
denne studien ikke ble bekreftet. 

At feedback direkte knyttet til tidligere prestasjon(er) påvirker delta- 
kernes kollektive mestringstro, er godt teoretisk og empirisk underbygget 

(Bandura, 1997; Bray, 2004; Feltz et al., 2008; Myers et al., 2004; Høigaard, 
2008; Watson et al., 2001). Forskning har ogsa vist at feedback som verbal 
overtalelse og peptalk kan ha en positiv effekt pa kollektiv mestringstro. 
For eksempel har Vargas-Tonsing og Bartholomew (2006) undersøkt 
hvordan ulikt innhold i peptalk i forkant av en konkurranse pavirket 
utoverens kollektive mestringstro. Deltakerne ble i denne studien delt i 
tre grupper som ble eksponert for folgende type peptalk: 1) Informasjon 
og kontroll (dvs. hvordan drakten skal vere, og hvordan en skal marsjere 
inn på banen, samt informasjon om hvordan opprettholde væskebalan- 
sen); 2) Strategisk/taktisk (dvs. informasjon om mostanderlagets styrker 
og svakheter samt hva en bør gjøre for å «slå» motstanderne); og 3) Over- 
bevisende appell (dvs. en emosjonell appell for å skape tro på at laget skal 
lykkes). Resultatene viste at det kun var deltakerne i gruppe 3 som rap- 
porterte høyere mestringsforventning etter peptalken (Vargas-Tonsing & 
Bartholomew, 2006). 

Mer overraskende og mindre i tråd med teorien (Bandura 1997; Feltz 
et al., 2008; Høigaard, 2008) er det at kollektiv mestringstro ikke inn- 
virket på innsats og (derav) heller ikke på innslaget av sosial loffing. 
Feltz og kolleger (2008) fremhever at kollektiv mestringstro påvir- 
ker hva personer gjør i en gruppe, hvor mye innsats den enkelte vil 
bidra med for å utføre oppgaven, og hvor utholdende de er når grup- 
pen møter motstand eller presterer dårlig. Denne effekten av kollektiv 
mestringstro er tidligere dokumentert i både feltstudier og eksperi- 
menter/laboratoriestudier (for en oversikt, se Feltz et al., 2008). Det at 
mestringstro i denne studien ikke innvirket på innsats og prestasjon 
(det vil si reduserte innslaget av sosial loffing), kan kanskje knyttes 
til selve feedbacken som ble gitt. Den bestod av kort informasjon om 
plassering (blant de beste/dårligste) i konkurransen. Selv om tilsva- 
rende feedback er benyttet i andre studier (f.eks. Greenlees et al., 1999), 
hevder Bandura (1997) at en tidligere prestasjon i seg selv kanskje ikke 
er en pålitelig indikator for fremtidige prestasjoner. Til tross for at del- 
takernes vurdering av mestringstro ble påvirket av feedback, kan det 
antas at en trenger flere mestringserfaringer over tid før for den bidrar 
betydelig til atferdsendring. Kanskje er også en form for kognitiv bear- 
beiding og refleksjon en nødvendig forutsetning for at motivasjon og 

teamprosesser knyttet til mestringstro skal bidra til okt innsats og pre- 
stasjon (Bandura, 1997; Bray, 2004; Høigaard, 2008). 

Et annet forhold er at selv om «tidligere prestasjoner» ofte knyttes til 
innsats i konkurranse (som i denne studien), fremhever Bandura (1997) 
at mestringsopplevelser er mer komplekse, og at suksess og mestring som 
en opplever under trening, er mer selvbestemt og invariant enn det en 
opplever i en konkurranse. Dette understøttes av Feltz og Lirgg (1998) i 
en studie av ishockeyspillere som oftere refererte til tidligere prestasjo- 
ner under trening enn til prestasjoner i kampene som kilde til kollektiv 
mestringstro. 

Ethvert vitenskapelig eksperiment inneholder sterke og svake sider, så 
også denne studien. Ett aspekt er at det strengt kontrollerte studiedesignet 
kan redusere overførbarheten til praksisfeltet. Feltz et al. (2008) viser til at 
det kan være flere avgjørende forskjeller mellom eksperimentelle studier 
under kontrollerte forhold og feltundersøkelser. Den ene er at gruppene 
som dannes ved eksperimentelle laboratorieundersøkelser, ofte er mer eller 
mindre fremmede overfor hverandre og kun har studienes oppgave som 
felles mål. Dette står i kontrast til etablerte idrettsgrupper, hvor deltakerne 
ofte har innarbeidet et samhold, en kommunikasjon og en rollefordeling 
over lengre tid, og dermed vil føle større ansvar for lagets prestasjoner 
(Carron, Hausenblas, & Eys, 2005). I tillegg til en annen gruppesammen- 
setning er oppgavetypene ulike ved laboratorie- og feltstudier. 

Videre kan det hevdes at studier gjennomført i laboratorium, hvor de 
fleste oppgavene er koaktive, står i kontrast til studier gjennomført i felt 
(hovedsakelig basert på interaktive oppgaver). Ved interaktive oppgaver 
får hver deltaker et mer synlig ansvar for prestasjonen, og da økes eller 
opprettholdes den gjerne i større grad enn ved koaktive oppgaver (Feltz et 
al., 2008). På bakgrunn av dette bor generaliserbarheten av studiens funn 
vurderes i lys av aspekter som oppgavetype, ferdighetsnivå, gruppekarak- 
teristika og idrettskontekst. 


Avslutning 


Resultatene fra denne studien følger opp tidligere forskning, men baner 
også vei for videre forskning på kollektiv mestringsforventning. Selv om 

deltakernes kollektive mestringsforventning ble pavirket av positiv og 
negativ feedback, kan en avslutningsvis stille seg sporsmalet om hvorvidt 
tilbakemelding pa bakgrunn av lagets plassering er en stor nok pavirk- 
ning til å kunne ha effekt pa deltakernes atferd — i form av innsats i en 
fysisk krevende oppgave. Basert på at deltakerne presterte likt, til tross 
for at det ble rapportert om ulik kollektiv mestringsforventning, kan 
det ikke bekreftes at kollektiv mestringsforventning påvirker graden av 
sosial loffing. Det kan hende at kollektiv mestringsforventning er en mer 
underliggende faktor for gruppeprestasjon, og at det krever tid og reflek- 
sjon for å oppnå en prestasjonsforandring. I den videre forskningen vil 
det være interessant å se hvorvidt ulik type feedback (for eksempel verbal 
tilbakemelding med mål om å påvirke deltakernes psykologiske og affek- 
tive tilstand, eller en visuell tilbakemelding gjennom resultattavle med 
prestasjonsverdier) kan påvirke innsatsen i større grad. Tidsaspektet ved 
denne tilbakemeldingen kan også være avgjørende for en mulig atferds- 
forandring, der refleksjon eller grundigere overveielser av mestringsfor- 


ventning spiller en større rolle. 

